
Melléklet a 19/2026. sz. Képviselő-testületi határozathoz
ADÁSVÉTELI SZERZŐDÉS

Amely létrejött egyrészről
Kiskőrös Város Önkormányzata (székhelye: 6200 Kiskőrös, Petőfi S. tér 1., Nyilvántartó hatóság: Magyar Államkincstár, Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi Miklós u. 6.; Magyar Agrár-, Élelmiszergazdasági és Vidékfejlesztési Kamarában fennálló tagságának agrárkamarai nyilvántartási száma: -) mint eladó – a továbbiakban Eladó – 
[bookmark: _Hlk170896772]
másrészről 
Milánkovics Dusán
Születési családi és utóneve: 
Születési hely és idő: 
Anyja neve: 
Lakóhely: 
Tartózkodási helye: 
Személyi azonosító száma: 
Adóazonosító jele: 
Állampolgárság:
Magyar Agrár-, Élelmiszergazdasági és Vidékfejlesztési Kamarában fennálló tagságának agrárkamarai nyilvántartási száma: 
mint Vevő – a továbbiakban: Vevő – Eladó és Vevő együtt a továbbiakban: Szerződő Felek vagy Felek – között a mai napon az alábbiak szerint:


I. AZ ADÁSVÉTEL TÁRGYA ÉS A TULAJDONJOG ÁTRUHÁZÁSA

1. [bookmark: _Hlk170896817][bookmark: _Hlk170896606]Szerződő felek rögzítik, hogy Eladó tulajdonában áll a jelen adásvételi szerződés tárgyát képező 
· [bookmark: _Hlk170896797]Kiskőrös, külterület 0423/38 hrsz. alatt nyilvántartott, legelő művelési ágú, összesen 1552 m2 alapterületű, 5. minőségi osztályú, 0.22 AK értékű mezőgazdasági hasznosítású föld 4/28-ad tulajdoni hányada – a továbbiakban: Föld.

Eladó tulajdonjogát az Országos Takarnet Hálózatból lehívott e-hiteles tulajdoni lappal igazolta.

2. Szerződő felek az I/1. pontban megjelölt Föld tulajdoni lapját megvizsgálták, és megállapították, hogy azon terhek nem kerültek bejegyzésre.

3. Eladó szavatosságot vállal azért, hogy a Föld per-, igény- és tehermentes, az kizárólagos tulajdonát képezi, és jogosult azzal rendelkezni. Eladó nyilatkozik továbbá, hogy harmadik személynek olyan jogot nem engedett, harmadik személynek olyan joga nem áll fenn a Földre vonatkozóan, amely Vevő korlátozásmentes tulajdonszerzését megakadályozná, befolyásolná, így a Földet nem terhelte meg, arra vonatkozóan vételi jogot harmadik személynek nem engedett, a Földre vonatkozóan adásvételi előszerződést vagy végleges szerződést nem kötött. 

4. Eladó a jelen szerződés I/1. pontjában rögzített Kiskőrös, külterület 0423/38 hrsz.-ú ingatlan 4/28-ad tulajdoni hányadát valamennyi törvényes és természetes tartozékával és alkotórészével együtt jelen szerződéssel eladja Vevőnek. Vevő az Eladó tulajdonát képező Kiskőrös, külterület 0423/38 hrsz.-ú ingatlan 4/28-ad tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Eladótól megvásárolja, nyilatkozik, hogy a Föld elhelyezkedésével, állapotával, állagával tisztában van, és ezek ismeretében köti meg jelen szerződést. Vevő a Földet tehermentesen kívánja megvásárolni, Eladó azt tehermentesen kívánja értékesíteni. 

5. Vevő nyilatkozik, hogy a mező- és erdőgazdasági földek forgalmáról szóló 2013. évi CXXII. törvény (a továbbiakban Földforgalmi tv.) 5. § 7. pontja értelmében földművesnek minősül, és megfelel a törvényben meghatározott feltételeknek.

6. Felek rögzítik, hogy Vevő a Föld tekintetében a Földforgalmi tv. 18. § (1) bek. c) pontja szerint jogosult elővásárlásra, mint helyben lakó szomszéd földműves, tekintettel arra, hogy olyan természetes személy, akinek az életvitelszerű lakáshasználatának helye (a személyiadat- és lakcímnyilvántartásba bejelentett tartózkodási hely, ennek hiányában ellenkező bizonyításig a személyiadat- és lakcímnyilvántartásba bejelentett lakóhely) legalább 3 éve azon a településen van, amelynek közigazgatási területén az adásvételi szerződés tárgyát képező föld fekszik, és legalább egy éve tulajdonában lévő föld (Kiskőrös, külterület 0423/39 hrsz.) szomszédos az adásvételi szerződés tárgyát képező földdel.

7. Vevő helyben lakását, a Föld és a Kiskőrös, külterület 0423/39 hrsz.-ú ingatlan szomszédosságát, és tulajdonosát, közhiteles nyilvántartás tanúsítja (Vevő a személyiadat- és lakcímnyilvántartásba bejelentett tartózkodási helye: Kiskőrös).

8. Felek rögzítik, hogy a Földforgalmi tv. 36. § (1) bek. b) pontja értelmében nem kell a mezőgazdasági igazgatási szerv jóváhagyása az önkormányzat tulajdonában álló föld elidegenítéséhez. Felek a Földforgalmi tv. 21. § (1c) bekezdése szerint – mivel az adásvételi szerződés nem tartozik a mezőgazdasági igazgatási szerv jóváhagyásához kötött szerződések közé - az adásvételi szerződést a felek aláírásától számított 8 napon belül a föld fekvése szerint illetékes települési önkormányzat jegyzője részére megküldik. A jegyző – a törvény végrehajtására kiadott rendeletben meghatározottak szerint – hirdetményi úton közli az adásvételi szerződést a törvényen vagy a megállapodáson alapuló elővásárlási jog jogosultjaival.

9. A Földforgalmi tv. szerint az adás-vételi szerződés szerinti vevő helyébe az elővásárlásra jogosult az elfogadó jognyilatkozatának az eladóval történt közlése napján lép be. Több elővásárlásra jogosult elfogadó jognyilatkozata esetén az adás-vételi szerződés szerinti vevő helyébe a sorrendben előrébb álló elővásárlásra jogosult, több, azonos ranghelyen álló elővásárlásra jogosult esetén pedig az eladó választása szerinti elővásárlásra jogosult lép, erre tekintettel Eladó már jelen szerződésben nyilatkozik arról, hogy ilyen esetben Vevőt választja. Felek rögzítik, hogy más törvényen vagy megállapodáson alapuló elővásárlási jogosultról, ingatlan-nyilvántartáson kívüli tulajdonosról tudomásuk nincs.

10. Az adásvétel tárgyát képező földre a helyi önazonosság védelméről szóló 2025. évi XLVIII. törvény felhatalmazása alapján az illetékes települési önkormányzat rendeletet nem alkotott.
11. Az adásvétel tárgyát képező földre a magyar építészetről szóló 2023. évi C. törvény (a továbbiakban Méptv.) 127. §-a elővásárlási jogot nem alapított.

12. Felek tudomásul veszik, hogy a szerződés csak a hirdetményi közlés után adható be az illetékes földhivatalba a tulajdonos személyében bekövetkezett változás átjegyzése céljából. 

II. VÉTELÁR, FIZETÉSI FELTÉTELEK

1. [bookmark: _Hlk14690272]Felek a Föld vételárát 55.714,- Ft, azaz Ötvenötezer-hétszáztizennégy forint összegben határozzák meg (a továbbiakban: Vételár).
 
A Földön felépítmény, vagy a Föld forgalmi értékét, illetve hasznait növelő agrotechnikai létesítmény nem található.

Szerződést kötő felek rögzítik, hogy a jelen pontban írt Vételárat a piaci és értékviszonyokkal arányban állónak tekintik, így jelen okirat aláírásával lemondanak az adásvételi szerződés feltűnő értékaránytalanság jogcímén történő megtámadási jogukról.
[bookmark: _Hlk139376204]
2. Vevő a teljes Vételárat a jelen szerződés aláírásával egyidejűleg fizette meg Eladó részére, Eladó 10400621-00027753-00000008 sz. bankszámlaszámára történő átutalással.

Eladó a teljes Vételár jelen fejezetben megjelölt bankszámlára utalással történő teljesítését saját kezéhez történő teljesítésnek ismeri el, azt kifejezetten kéri és elfogadja. 

III. BIRTOKBAADÁS, TULAJDONJOG ÁTSZÁLLÁSA

1. Szerződő felek rögzítik, hogy Eladó a Földet a hirdetményi közlés leteltét követő 5 napon belül adja Vevő birtokába. Vevő a Földet megtekintett és megismert állapotban vásárolja meg. A birtokbaadásig Eladó viseli a Föld terheit és szedi annak hasznait, míg a birtokbaadást követően a Vevő viseli a Föld terheit és szedi annak hasznait.

2. Szerződő felek rögzítik, hogy a Földet jelen szerződés megkötése időpontjában hatályos, vagy még hatályba nem lépett földhasználati szerződés ill. többlethasználati megállapodás nem érinti.

3. Eladó jelen szerződés aláírásával feltétlen és visszavonhatatlan hozzájárulását adja ahhoz, hogy Vevő 4/28-ad arányú tulajdonjoga a Kiskőrös, külterület 0423/38 hrsz-ú ingatlanra adásvétel jogcímén bejegyzésre kerüljön Eladó 4/28-ad arányú tulajdonjogának egyidejű törlésével.

IV. VEGYES RENDELKEZÉSEK

1. Jelen szerződés mellékletét képezi Kiskőrös Város Önkormányzatának a ………../2026. sz. képviselő-testületi határozata, mely jelen szerződés megkötését jóváhagyta, és felhatalmazta Eladó képviseletében eljáró polgármestert a szerződés megkötésére – az Nftv-ben foglalt feltételekkel -.

2. Eladó képviselője kijelenti, hogy Eladó Magyarországon bejegyzett önkormányzat, képviseleti jogosultsága pedig a mai napon is fennáll. Vevő nyilatkozik, hogy cselekvőképes, nagykorú, magyar állampolgár. Felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

3. Vevő nyilatkozik, hogy jelen adásvételi szerződéssel megvalósuló tulajdonszerzése nem ütközik a Földforgalmi tv. 16. §-ban rögzített szerzési korlátozásokba (földszerzési maximum és birtokmaximum). Vevő nyilatkozik, hogy a tulajdonában álló részarány-tulajdon összesített AK értéke mennyiségének huszada, és a már tulajdonában és haszonélvezetében álló, továbbá a megszerzésére kerülő földterület hektárban kifejezett térmértékének együttes összege nem több mint 300. 

4. Vevő a Földforgalmi tv. 13-14. §-ban foglaltaknak megfelelően az alábbi nyilatkozatokat teszi:
4.1. Vevő vállalja, hogy a Föld használatát másnak nem engedi át, azt maga használja, és ennek során eleget tesz a földhasznosítási kötelezettségének. Az Fftv. 13. § (2) bek. alapján nem minősül a használat átengedésének, ha a szerző fél a föld használatát valamely érvényes jogcímen földművesnek minősülő közeli hozzátartozója, vagy a legalább egy éve legalább 25%-ban tulajdonában, vagy a közeli hozzátartozójának legalább egy éve legalább 25%-ban tulajdonában álló mezőgazdasági termelőszervezet, vagy olyan családi mezőgazdasági társaság, amelyben tag javára engedi át; társult erdőgazdálkodást folytat, az erdőnek minősülő földet erdőkezelésbe adja, vagy osztatlan közös tulajdonban álló erdőnek minősülő föld használati jogosultságát tulajdoni hányadot meghaladó mértékű többlethasználati megállapodással másik tulajdonostársnak engedi át; vetőmagtermeléshez szükséges terület biztosítása céljából valamely érvényes jogcímen engedi át a használatot más személy részére; gazdaságátadási szerződés keretében engedi át a használatot; a gazdaságátadási szerződés keretében átengedett használat időtartamának lejártát követően, vagy a használati jogviszonynak a gazdaságátadási szerződésben rögzített időtartamot megelőző megszűnése esetén engedi át a használatot; a rizstelephez tartozó föld használatát engedi át a rizstelep használója részére; vagy haszonbérleti szerződés keretében engedi át a használatot.

4.2. Vevő továbbá vállalja, hogy a Földet a tulajdonszerzés időpontjától számított 5 évig - a Földforgalmi tv. 13. § (3) bekezdésben meghatározott esetek kivételével - más célra nem hasznosítja.

4.3. Vevő kötelezettséget vállal arra, hogy a Föld esetleges jelenlegi használójával fennálló földhasználati jogviszony időtartamát nem hosszabbítja meg, és annak megszűnését követő időre a IV/3.1.-3.2. pontokban foglalt kötelezettségeket vállalja.

4.4. Vevő nyilatkozik, hogy nincs a földhasználatért járó ellenszolgáltatásának teljesítéséből eredő bármilyen korábbi földhasználattal kapcsolatos jogerősen megállapított és fennálló díj-, vagy egyéb tartozása.

4.5. Vevő nyilatkozik, hogy vele szemben a Föld megszerzését megelőző 5 éven belül nem állapították meg, hogy a szerzési korlátozások megkerülésére irányuló jogügyletet kötött.

5. Vevő az Inytv.vhr. (179/2023. (V. 15.) Korm. rendelet) 42. § alapján kijelenti, hogy nem rendelkezik részarány-tulajdonnal.

6. Vevő tudomásul veszi, hogy a tulajdonosváltozásnak az ingatlan-nyilvántartásba való bejegyzésével kapcsolatos költségei őt terhelik.

7. Vevő nyilatkozik, hogy tudomással bír arról, hogy a Föld megszerzésével visszterhes vagyonátruházási illeték fizetési kötelezettsége keletkezik.

8. Felek kötelezettséget vállalnak az együttműködésre. Amennyiben a földhivatal a tulajdonosváltozás átvezetését bármely okból megtagadja, azaz jelen szerződés meghiúsul - különös tekintettel az ingatlan-nyilvántartásról szóló 2021. évi C. törvény és a Ptk. 2025.01.16-tól hatályos vonatkozó jogszabályi rendelkezéseire -, úgy Felek kötelezettséget vállalnak a jelen szerződés ennek megfelelő módosítására. Amennyiben Felek Okiratszerkesztő ügyvéd értesítését követő 8 napon belül ezen a szükséges szerződésmódosítást, vagy szükséges módosításokkal egységes szerkezetbe foglalt új szerződést nem írják alá, úgy a szerződés aláírását megtagadó személy napi 10.000,- Ft kötbér fizetésére köteles. A szerződés egyes rendelkezéseinek érvénytelensége az egész szerződést nem teszi érvénytelenné.

9. A Felek jelen adásvételi szerződés megszerkesztésével, ellenjegyzésével és az illetékes földhivatali osztály előtti eljárásban Vevő tulajdonjogának bejegyzése és Eladó tulajdonjogának törlése iránti eljárásban, és Nemzeti Adó- és Vámhivatal előtt a visszterhes vagyonátruházási illeték kiszabása iránti eljárásban jogi képviseletük ellátásával Csvila Ügyvédi Irodát (Székhelye: 6722 Szeged, Kálvária sgt. 19.; Eljáró ügyvéd: Dr. Csvila István; KASZ 36058615) bízzák és hatalmazzák meg, mely megbízást és meghatalmazást az Ügyvédi Iroda jelen szerződés ellenjegyzésével elfogadja. Felek kijelentik, hogy a jelen adásvételi szerződésben foglaltakat egyben ügyvédi tényvázlatnak tekintik.

10. Eladó kötelezettséget vállal arra, hogy a Földet jelen szerződés földhivatali benyújtásáig és Vevő tulajdonjog bejegyzési kérelmének széljegyre kerüléséig nem terheli meg.

11. [bookmark: _Hlk143595866]Szerződő felek tudomásul veszik, hogy az ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzata alapján ügyfeleit ellenőrizni köteles.

Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni, és amennyiben ezt szükségesnek látja, az adatokat az IM illetőleg a Belügyminisztérium által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

12. A jelen adásvételi szerződésben nem szabályozott egyéb kérdések tekintetében a Felek között a mindenkor hatályos törvényi rendelkezések, így különösen a Polgári Törvénykönyvről szóló 2013. évi V. törvény (Ptk.), a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (Fétv.) és a mező- és erdőgazdasági földek forgalmáról szóló 2013. évi CXXII. törvény (Földforgalmi tv.) irányadók. 

Felek jelen szerződést elolvasás és közös értelmezés után, mint akaratukkal mindenben megegyezőt jóváhagyólag írják alá.

Kiskőrös, 2026. február …..


	……………………………………..
Kiskőrös Város Önkormányzata
képv.: Domonyi László Mihály polgármester
Eladó

	……………………………………..
Milánkovics Dusán 
Vevő





Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) ellenjegyzem Kiskőrösön, 2026. február …. napján:




Kiskőrös Város Önkormányzata Képviselő-Testületének az önkormányzati vagyonról, a vagyon hasznosításáról szóló 26/2012. (XII. 19.) Önk. rendelet 11. § (2) bek. alapján ellenjegyzem Kiskőrösön, 2026. február …. napján: 



.......................................................................
Dr. Turán Csaba
Jegyző

Pénzügyileg ellenjegyzem Kiskőrösön, 2026. február …. napján:
                                                           

                                        

.......................................................................
Molnár Éva
pénzügyi osztályvezető





